మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
అలా ముద్దులు పెట్టుకోవడానికి వీల్లేదు
ఎక్కడపడితే అక్కడ ముద్దులు పెట్టుకోవడానికి వీల్లేదంటున్న పోలీసులకు అలాంటి సమాధానం ఇవ్వాల్సిన అవసరం ఎందుకొచ్చింది ?
TNN | Updated:
Sep 2, 2015, 11:29AM IST
ఇమ్రాన్ ఖాన్, బాలీవుడ్ క్వీన్ కంగనా రనౌత్ జంటగా తెరకెక్కిన చిత్రం కట్టి బట్టి . ఈ సినిమాలో ఓ సుదీర్ఘమైన కిస్సింగ్ సీన్ వుంది. దీని ఆధారంగానే సినిమాని ప్రమోట్ చేసుకోవాలని భావిస్తున్న యూనిట్ సభ్యులు ముంబైలోని ఓ కాలేజీలో కిస్సింగ్ కాంటెస్ట్( ముద్దుల పోటీ ) పెట్టాలని ప్లాన్ చేశారు. అలా చాలాసేపు ముద్దులాడుకున్న 50 జంటల్ని ఎంపిక చేసి వారికి బహుమతులివ్వడం ఈ కాంటెస్ట్ కాన్సెప్ట్. అయితే వీళ్ల ముద్దులాట గురించి తెలుసుకున్న పోలీసులు అలాంటి పోటీలు ఇక్కడ పెట్టడానికి వీల్లేదని తేల్చిచెప్పినట్లుగా మిడ్‌డే ఓ కథనాన్ని ప్రచురించింది. ఇక చేసేదేంలేకపోవడంతో ఈ కిస్సింగ్ కాంటెస్ట్ సీన్‌ని బాంద్రాలోని మరో ప్రాంతానికి మార్చాలని చూసిన యూనిట్ సభ్యులకు మళ్లీ అక్కడా నిరాశే ఎదురైందట. అక్కడి స్థానిక పోలీసులు నుంచి కూడా ఈ కాంటెస్ట్ నిర్వహించడానికి వీల్లేదనే సమాధానమే వచ్చింది. దీంతో ఓ లిప్ లాక్ సీన్ ఆధారంగా సినిమాని అమ్ముకుని సొమ్ము చేసుకుందామనుకున్న యూనిట్ ఆశలు అడియాశలే అయ్యాయి. ఇప్పటికే ఈ సినిమా నిర్మాణం, ప్రమోషన్స్ కోసం బోలెడంత తగలేయడంతో ఈ సినిమాని అమ్ముకోవడం కోసం ఇంకా ఏం చేయాలా అని తలలు పట్టుకుందట యూనిట్.